**NN 88/2024 (26.7.2024.), Odluka o izmjenama Odluke o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2024./2025.**

**MINISTARSTVO ZNANOSTI, OBRAZOVANJA I MLADIH**

**1540**

Na temelju članka 48. stavka 4. Zakona o odgoju i obrazovanju u osnovnoj i srednjoj školi (»Narodne novine«, broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14, 152/14, 7/17, 68/18, 98/19, 151/22 i 156/23), ministar znanosti, obrazovanja i mladih donosi

**ODLUKU**

**O IZMJENAMA ODLUKE O POČETKU I ZAVRŠETKU NASTAVNE GODINE, BROJU RADNIH DANA I TRAJANJU ODMORA UČENIKA OSNOVNIH I SREDNJIH ŠKOLA ZA ŠKOLSKU GODINU 2024./2025.**

Članak 1.

U Odluci o početku i završetku nastavne godine, broju radnih dana i trajanju odmora učenika osnovnih i srednjih škola za školsku godinu 2024./2025. (»Narodne novine«, broj 55/24) u članku 1. stavku 2. riječi: »jesenski odmor, kao« brišu se.

Članak 2.

U članku 2. stavku 1. riječi: »2. rujna« zamjenjuju se riječima: »9. rujna«, a riječi: »18. lipnja« zamjenjuju se riječima: »13. lipnja«.

U stavku 3. riječi: »2. rujna« zamjenjuju se riječima: »9. rujna«.

U stavku 4. riječi: »18. lipnja« zamjenjuju se riječima: »13. lipnja«.

Članak 3.

U članku 3. stavku 2. riječi: »19. lipnja« zamjenjuju se riječima: »13. lipnja«.

Članak 4.

U članku 4. stavak 1. briše se.

Dosadašnji stavci 2. i 3. postaju stavci 1. i 2.

U dosadašnjem stavku 4., koji postaje stavak 3., riječi: »25. travnja« zamjenjuju se riječima: »21. travnja«, a riječi: »28. travnja« zamjenjuju se riječima: »22. travnja«.

Članak 5.

U članku 5. riječi: »19. lipnja« zamjenjuju se riječima: »16. lipnja«.

Članak 6.

Ova Odluka stupa na snagu osmoga dana od dana objave u »Narodnim novinama«.

Klasa: 602-01/24-01/00118  
Urbroj: 533-05-24-0004  
Zagreb, 23. srpnja 2024.

Ministar  
**prof. dr. sc. Radovan Fuchs,**v. r.